‎ฉันรู้ว่าการฝึกครั้งสุดท้ายของเรา ‎ผ่านมาได้สักพักแล้ว
‎หลังเกิดเรื่องทะเลาะกันที่โรงเรียน ‎ฉันก็ไม่แน่ใจว่าควรเปิดมิยากิโดต่อ
‎แต่อะไรๆ กลับแย่ลงตั้งแต่ที่เราปิดสำนัก
‎เพราะแบบนั้นเราถึงกลับมา
‎ทางเดียวที่จะหยุดคอบร้า ไค
‎ก็คือถ้าเราทุกคนร่วมมือกัน
‎แต่จำไว้เสมอ
‎เหตุผลที่เราฝึกคาราเต้…
‎ก็เพื่อทำให้โลกเห็นว่า ‎พวกนายไม่ใช่กลุ่มเด็กเนิร์ดปอดแหก
‎เพื่อให้พวกนั้นเห็นว่านายแกร่ง
‎เพราะนกอินทรีไม่ถูกขี้ใส่
‎แต่มันเป็นฝ่ายขี้ใส่คนอื่น
‎แค่อย่าลืมว่าการเป็นคนเก๋าๆ ‎ไม่ได้แปลว่าต้องเป็นคนทุเรศ
‎เป้าหมายไม่ใช่เพื่อทำร้ายเด็กคนอื่น
‎เป้าหมายคือ…
‎ชนะไม่ว่าต้องแลกด้วยอะไร
‎พวกที่เราเคยคิดว่าเป็นพันธมิตรกลับต่อต้านเรา
‎ตอนนี้ศัตรูกำลังโจมตีเราจากรอบด้าน
‎ไม่มีการถอยหลังกลับแล้ว
‎ตอนนี้ได้เวลาทำให้พวกนั้นได้เห็น…
‎การให้อภัย
‎ความเห็นอกเห็นใจ
‎คุณมิยากิเคยพูดว่าถ้าเธอต้องการแก้แค้น
‎เธอก็เริ่มขุดหลุมฝังศพสองหลุมได้เลย
‎เขาพูดถูก
‎ถ้าเธอมีความเกลียดชังในจิตใจ ‎เช่นนั้นพวกเธอก็แพ้แล้ว
‎ฉันรู้ว่ามันไม่ง่าย ‎แต่พวกเธอต้องทำทุกอย่างที่ทำได้เพื่อ…
‎อัดพวกนั้นให้ขี้แตกไปเลย
‎อย่ายอมให้พวกนั้นข่มเหงนายได้
‎นายต้องโฉบให้เหมือนนกอินทรี
‎ใช้กรงเล็บจับพวกมันแล้วฝังเขี้ยวใส่โลด
‎แต่ฉันไม่อยากให้นายเป็นฝ่ายลงมือก่อน
‎- ฉันแค่อยากให้พวกนาย… ‎- ปิดฉากมันซะ
‎อย่างถาวร
‎ฉันพูดชัดเจนไหม
‎ครับ อาจารย์
‎(สถานพินิจซิลมาร์)
‎มันล็อก พวกนั้นจะกดเปิดประตูตอนเขาออกมา
‎- ล้อเล่นใช่ไหม พวกนั้นโทรหานายเหรอ ‎- ฉันโทรหาพวกเขา
‎แชนนอนยังบำบัดอยู่ ‎ฉันเลยอยากให้แน่ใจว่ามีคนมารับเขา
‎ฉันก็มานี่แล้วไง
‎ฉันไม่ได้มาหาเรื่อง ฉันแค่มาดูแลร็อบบี้
‎ร็อบบี้ไม่ต้องการนาย นายทำมาพอแล้ว
‎- ขอบใจ บาย ‎- แปลว่านายจัดการได้งั้นสิ
‎- ใช่เลย ‎- เหมือนที่จัดการกับครีสได้น่ะเหรอ
‎นายคิดว่าจะเกิดอะไรขึ้น ‎ตอนที่เรียกไอ้ปีศาจตนนั้นกลับมา
‎- ครีสเป็นปัญหาของฉัน ‎- ไม่อีกแล้ว
‎เขาทำให้เข้าใจแจ่มแจ้ง ‎ว่าเขาเป็นปัญหาของทุกคน
‎และฉันก็ต้องเป็นคนตามล้างตามเช็ด ‎สิ่งที่นายทำเละเทะอีกเหมือนเดิม
‎ฉันจัดการเรื่องเละเทะของตัวเองได้
‎แล้วก็กำลังทำอยู่ด้วย
‎ทำน่ะทำอะไรไม่ทราบ ‎บุกเข้าไปในนั้นแล้วอัดเขาเหรอ
‎- คงได้ผลเหมือนตอนอู่รื้อรถเถื่อนเลยงั้นสิ ‎- คนพวกนั้นสมควรโดนแล้ว
‎นั่นแหละปัญหาของนาย จอห์นนี่ ‎ตลอดชีวิตของนายมีแต่จู่โจมก่อน
‎นายไม่เคยคำนึงเลยสักครั้ง ‎ว่านายอาจควรคิดก่อน
‎- แล้วรู้ไหมฉันคิดอะไรอยู่ ‎- ใช่ ฉันก็พอคิดออก
‎เอาจริงเหรอ
‎ร็อบบี้
‎- ไง ร็อบบี้ ‎- ผมบอกแล้วว่าไม่อยากให้พ่อมาที่นี่
‎- ลูกเป็นลูกของพ่อ พ่ออยากมาเอง ‎- ฉันด้วย
‎ไม่ต้องมาทำเพื่อผมเลย ‎ผมมาอยู่ที่นี่ก็เพราะคุณ
‎ฉันรู้ว่าเธอโกรธ แต่ฉันทำสิ่งที่ดีที่สุดเพื่อเธอนะ
‎เธอออกมาแล้ว ฉันเลยอยากให้รู้ว่าฉันอยู่ตรงนี้ ‎และมิยากิโดจะเป็นบ้านของเธอเสมอ
‎หรือมาอยู่กับพ่อ
‎ทั้งสองคน…
‎ไม่ต้องมายุ่งกับชีวิตผมเลย
‎ร็อบบี้
‎- ขอโทษ ฉัน… ‎- ขอโทษที แซม
‎ไม่ ฉันสิต้องขอโทษ ฉันควรเดินดูทาง
‎เหมือนกัน
‎ยินดีด้วยนะที่กลับมายืนบนขาตัวเองได้อีกครั้ง
‎ตามนั้นเลย
‎ขอบใจ
‎ฉันให้นายกลับไปหาเพื่อนดีกว่า
‎พวกนั้นไม่ใช่เพื่อนฉันแล้ว
‎หลังจากสิ่งที่พวกเขาทำกับพวกเธอ
‎- ฉันน่าจะไปห้องอ่านหนังสือได้แล้ว ‎- ฉันจะไปทางนั้นเหมือนกัน
‎โอเค
‎แล้วเธอคิดว่าเวลาผ่านไปมากพอ ‎ให้เราเป็นเพื่อนกันอีกครั้งหรือยัง
‎หรือไม่ก็เริ่มกันใหม่
‎หวัดดี ฉันแซม ยินดีที่ได้รู้จัก
‎มิเกล ยินดีเหมือนกัน
‎ยัสมิน
‎เฮ้
‎เราแค่…
‎คุยเรื่องเรียน
‎งั้นพวกเธอสองคนก็…
‎อะไร
‎เปล่านะ
‎พูดอย่างกับฉันจะเดตกับตาเพี้ยนนี่
‎อยากพูดอะไรก็พูดไปเถอะ ครูเอลล่า ‎ทำไมไม่ไปฆ่าฝูงหมาดัลเมเชี่ยนซะล่ะ
‎ฉันตกหลุมรัก 101 เปอร์เซ็นต์เลย
‎ไม่อยากเชื่อที่เห็นเมื่อกี้เลย
‎นั่นสิ ฉันว่า…
‎ความรักชนะทุกอย่างมั้ง
‎ฉันก็ว่างั้น
‎โอเค มาเริ่มกันใหม่ตั้งแต่ต้นนะ
‎ทำต่อไปเลย เริ่มได้
‎- ไม่เอาน่า คริส เธอรู้จักท่านี้แล้ว ‎- ขอโทษครับ พยายามตามให้ทันอยู่
‎ชอบถูกหักแขนเหรอ เดเมทรี
‎เพราะถ้าเธอป้องกันตัวแบบนั้น ‎เธอได้กลับไปใส่เฝือกอีกก่อนจะทันรู้ตัวแน่
‎โอเค เด็กๆ พักห้านาทีดีไหม
‎มีชาเย็นกับน้ำมะนาวข้างในนะจ๊ะ
‎ให้ตายสิ
‎ฉันเหนื่อยสุดๆ เลย
‎โหดชะมัด
‎ใจเย็นหน่อยค่ะ อาจารย์ เพิ่งสัปดาห์แรกเอง
‎เด็กๆ ควรรู้ท่าพวกนี้แล้ว ‎ผมผิดเองที่ทำให้พวกแกเป็นแบบนี้
‎สักวันพวกแกจะพบตัวเองอยู่ตามลำพังข้างนอกนั่น ‎และจะต้องการเทคนิคพวกนี้เพื่อเอาตัวรอด
‎โอเค งั้นนี่ก็เกี่ยวกับร็อบบี้ใช่ไหม
‎ฟังนะคะ แดเนียล ‎คุณต้องปล่อยให้แกตัดสินใจเอง
‎ถ้าแกอยากกลับมา ประตูก็เปิดรับเสมอ แต่…
‎ถ้าแกไม่อยากกลับมา คุณก็ต้องปล่อยแกไป
‎ผมปล่อยแกไปเฉยๆ ไม่ได้
‎ร็อบบี้ไม่มีใครเลย
‎- ดูที่นี่ซะก่อน ‎- อ้าว รอน
‎ทำไมเราต้องจัดประชุมคณะกรรมการ ‎ที่ศูนย์นันทนาการด้วย
‎ในเมื่อคุณมีห้องสไตล์ทิกิสวยๆ ข้างนอกนี่
‎นั่นใช่ปลาคาร์ปจริงๆ ไหม
‎มีอะไรเหรอ
‎งานออลวัลเลย์ยังอีกตั้งหลายเดือน ‎คณะกรรมการมีปัญหาอะไรหรือเปล่า
‎มีปัญหาทั้งการแข่งขันเลยต่างหาก
‎ดีแล้ว เบิร์ต เตือนอย่าให้ฉันทำให้นายโกรธล่ะ ‎หน้าตูด นายต่อเลย
‎ผมต้องใช้ฉายาของสำนักเก่าต่อด้วยเหรอ
‎อยากเป็นลมปากกะปู๋ไหมล่ะ
‎หน้าตูดก็ได้ฮะ
‎เก่งมาก ลมปากกะปู๋!
‎เอาเลย ดิแอซ นายต่อ
‎จินตนาการว่านี่คือคนที่ฉันขโมยไอ้นี่มา ‎นึกภาพทรงผมเดรดล็อกส์สีขาวโง่ๆ ของเขานะ
‎กระฉับกระเฉงดี ต่อไปใคร
‎- ไม่ครับ ผมทำได้ ‎- มิเกล ไม่เป็นไร
‎ผมทำได้
‎ก็ได้ ตั้งท่าเอียงข้างนะ ใช้จมูกเท้า
‎มิเกล!
‎- โอเคไหม ‎- ฉันไม่เป็นไร
‎โอเค พักห้านาที ไปดื่มน้ำดื่มท่าซะ
‎อย่าดื่มจากน้ำพุล่ะ ฉันเห็นไอ้ขี้ยาไปล้างก้นในนั้น
‎ไม่เป็นไรถ้านายทำสิ่งที่เคยทำได้ไม่ได้ ‎ไม่มีใครคาดหวังให้นายกลับไปเหมือนเดิมหรอก
‎อำกันเล่นใช่ไหม
‎เกิดอะไรขึ้น
‎พวกเขายกเลิกงานออลวัลเลย์
‎- พวกนั้นทำอะไรนะ ‎- ยกเลิกการแข่งขัน
‎สภาเมืองเพิ่งตัดสินใจถอนคำอนุญาต
‎ให้เหตุผลว่าไม่อยากส่งเสริม ‎วัฒนธรรมการใช้ความรุนแรง
‎หลังจากเกิดเรื่องทะเลาะอื้อฉาวที่โรงเรียน
‎มันเป็นการลงโทษที่เกินไป ถ้าถามผมนะ
‎เราอุตส่าห์ดึงบริษัทประกัน ‎มาร่วมเป็นสปอนเซอร์ได้แล้ว
‎ทีนี้ผมเลยต้องโทรหาตัวแทนเพื่อบอกข่าวร้ายเลย
‎งั้นก็แค่นี้เหรอ
‎พวกเขาโยนให้คาราเต้เป็นตัวร้าย ‎โดยไม่อธิบายอะไรเลย
‎แล้วเราก็ดันทำอะไรไม่ได้เนี่ยนะ
‎มีการไต่สวนของชุมชนอยู่
‎มันค่อนข้างเป็นทางการ ‎แต่คณะกรรมการออลวัลเลย์รู้สึกว่า…
‎ถ้าใครสักคนสามารถเกลี้ยกล่อมสภาเมือง ‎ให้ยกเลิกการตัดสินใจได้
‎คนนั้นก็คือแชมป์สองสมัย
‎โอเค ผมต้องไปคุยกับคณะกรรมการที่เหลือแล้ว
‎อร่อยแฮะ คุณปลูกเลมอนเองหรือว่า…
‎เทจากกล่องเลยค่ะ
‎- สดๆ จากกล่อง ‎- ดูเล่นมุกเข้า
‎- แล้วคุณจะทำอะไรคะ ‎- ไม่รู้สิ
‎นี่อาจเป็นการดีที่สุดแล้วก็ได้
‎อย่างน้อยคอบร้า ไคก็ไม่มีเวที ‎ให้ออกมาแสดงความรุนแรงล่ะเนอะ
‎พ่อคงไม่ยอมให้พวกเขายกเลิก ‎การแข่งออลวัลเลย์หรอกใช่ไหมคะ
‎พ่อไม่รู้ แซม
‎มิยากิโดถูกกล่าวหาในสิ่งที่เกิดขึ้นกับมิเกล
‎ถ้าการแข่งขันถูกยกเลิกอีก ‎นั่นเป็นการส่งสารออกไปว่าเราเป็นคนไม่ดีนะคะ
‎พ่อยอมให้เป็นแบบนั้นไม่ได้นะ
‎คุณต้องบอกพวกเขาว่าคาราเต้สำคัญกับคุณยังไง
‎คุณเริ่มทำสำนักคอบร้า ไคเพื่อช่วยเด็กแบบผม ‎สอนให้เรายืนหยัดเพื่อตัวเอง
‎- บางทีแบบนี้อาจดีแล้วก็ได้ ‎- พูดงั้นหมายความว่าไงครับ
‎- ไม่ใช่ว่านายจะได้ลงแข่งกับใครอยู่แล้ว ‎- ลงแข่งสิครับ
‎ฝึกแบบไม่โดนตัวมันก็เรื่องหนึ่ง ‎แต่ฉันเสี่ยงให้นายบาดเจ็บอีกไม่ได้
‎ไม่แฟร์นี่ ผมตั้งใจซ้อมอยู่นะ ‎ผมดีขึ้นเรื่อยๆ แล้ว
‎- เพื่อความปลอดภัย ‎- ไหนว่าความปลอดภัยมันปอดแหก
‎- มันต่างกัน ‎- คิดว่าผมทำไม่ได้ล่ะสิ
‎นายเกือบทำตัวเองเจ็บตัว ‎เพราะลูกเตะลูกเดียว ลูกเดียว
‎แล้วคิดว่าจะเกิดอะไรขึ้นในการแข่งจริง
‎- ฟังนะ นายพิสูจน์ให้เห็นแล้วว่าชนะได้ ‎- และผมอยากพิสูจน์อีก
‎ไหนคุณบอกว่าจะอยู่ข้างผมไง
‎มิเกล…
‎หวัดดีครับ ผมร็อบบี้ คีน
‎กรอกแบบฟอร์มเลย เราจะเรียกเอง ‎ตอนเจ้าหน้าที่ทัณฑ์บนพร้อมเจอเธอแล้ว
‎ก็เอาสิ พวกนี้จะได้ส่งนายกลับเข้าสถานพินิจ
‎เหมือนเราจะลงเรือลำเดียวกันนะ
‎- เธอเป็นคนชวนทะเลาะก่อนนะ ‎- และนายเป็นคนจบมัน
‎ไม่แฟร์เลย รู้ไหม
‎ทุกคนได้กลับไปใช้ชีวิตปกติ ‎แต่เรากลับจมปลักอยู่นี่ ขณะแฟนนาย…
‎อย่าได้พูดถึงแซมเชียว
‎- เขานอกใจนาย ‎- มันเป็นเรื่องเข้าใจผิด
‎- แซมเป็นคนดี ‎- เหรอ
‎เขาแอ๊บได้เนียนเลย
‎รอดูได้เลย เขาจะหันหลังให้นาย ‎เหมือนที่มิเกลทำ
‎- เธอไม่รู้หรอกว่าพูดอะไรอยู่ ‎- งั้นทำไมเราถึงอยู่ที่นี่ล่ะ
‎อย่างน้อยฉันก็รู้ว่าฉันเป็นใคร ‎แต่นายสิยังแกล้งทำตัวเป็นคนที่ไม่ได้เป็น
‎อ้อ แล้วก็ช่องที่เขียนว่าชีวิตที่บ้าน ‎แค่ติ๊กตรง "มั่นคง" ก็พอ
‎พวกนั้นไม่สนอยู่แล้ว ไม่เห็นจะเคยมาเช็ก
‎หวังว่าน้ำส้มจะดื่มได้นะ ‎ผมว่ามันยังไม่หมดอายุหรอก
‎พอกินได้ค่ะ ขอบคุณ
‎ได้อยู่แล้ว
‎ฉันอยากบอกให้รู้ว่าฉันซาบซึ้ง ‎ที่คุณนึกถึงความปลอดภัยของมิเกลก่อน
‎ครับ
‎ปลอดภัยจนตอนนี้เขาเกลียดผมแล้ว
‎ก็เขายังเป็นวัยรุ่น
‎ถ้าเขาชอบคุณตลอดเวลา ‎แปลว่าคุณทำอะไรผิดแล้ว
‎คุณก็รู้พอๆ กับฉันว่าการเป็นพ่อแม่ ‎หมายถึงการตัดสินใจยากๆ เพื่อตัวพวกแกเอง
‎ผมแค่ไม่อยากทำพลาดกับมิเกล ‎เหมือนที่เคยทำกับร็อบบี้
‎คุณทำเพื่อมิเกลมามากแล้วค่ะ
‎คุณทำให้เขาลุกจากเตียง ‎ทำให้เขาลุกจากรถเข็น
‎คุณทำให้เขายิ้มอีกครั้ง
‎และเขาจะไม่มีวันลืมเรื่องนี้
‎ฉันก็จะไม่ลืมเหมือนกัน
‎ฉันได้ข่าวเรื่องการแข่งขันแล้ว
‎ครับ แต่ใครจะต้องการมันล่ะ
‎คุณไงคะ
‎เชื่อเถอะ ไม่กี่เดือนก่อน ‎ฉันคงไม่อยากได้ยินคำว่า "คาราเต้" อีกเลย
‎ฉันเคยคิดว่ามันคือตัวการที่ทำให้มิเกลบาดเจ็บ
‎และฉันก็โทษคุณ
‎ฉันโกรธมากเลย
‎คุณมีสิทธิ์จะโกรธ
‎แต่มันไม่ใช่ความผิดคุณ
‎ฉันเห็นว่าคุณเป็นห่วงมิเกลแค่ไหน
‎และตอนนี้ฉันก็รู้แล้วว่าคุณเองก็เจ็บปวดพอๆ กัน
‎ฉันอาจไม่อยากให้เขาลงแข่ง
‎แต่ฉันรู้ว่าเขาจะไม่บาดเจ็บอีกแน่นอน
‎เพราะเขามีคุณเป็นอาจารย์
‎มันคือสิ่งที่คุณถูกลิขิตให้เป็น
‎เป็นความเข้มแข็งของคุณ เป็นสิ่งที่คุณถนัด
‎และยังมีเด็กแบบมิเกลอีกที่ต้องการให้คุณช่วย
‎ฉันรู้ว่าฉันเป็นคนสุดท้าย ‎ที่คุณคาดว่าจะมาบอกคุณแบบนี้ แต่…
‎คุณต้องกู้การแข่งกลับคืนมานะ
‎ผมไม่รู้ว่าจะทำแบบนั้นได้ยังไง
‎ด้วยการทำสิ่งที่คุณถนัดที่สุดไงคะ
‎สู้
‎คุณคาร์เตอร์ ขอล่ะค่ะ เราต้องไปเรื่องอื่นแล้ว
‎ผมได้ยินว่าสภาเมืองอยากเปลี่ยนชื่อ ‎ท่อระบายน้ำเป็นฝาท่อซ่อมบำรุง
‎รู้ไหมว่าสมัยก่อน ‎เราเคยเรียกท่อระบายน้ำว่าอะไร
‎ท่อระบายน้ำ
‎และนั่นแค่เริ่มต้นนะ
‎อย่าห่วงค่ะ พ่อ พ่อทำได้แน่
‎นายมาทำอะไรที่นี่
‎มาสู้เพื่อทวงการแข่งขันคืนน่ะสิ ‎แล้วนายล่ะ จะอ่านจากไดอารีเหรอ
‎- เตรียมตัวก็ไม่เห็นเสียหายตรงไหน ‎- ใช่เลย แต่ฉันไม่ต้องอ่านโพยหรอก
‎ฉันจะพูดไปตรงๆ เลย
‎นี่ได้เป็นหายนะแน่
‎โอเค ต่อไป เราขอฟังคำอุทธรณ์
‎เรื่องการยกเลิกการแข่งขัน ‎ออลวัลเลย์คาราเต้รุ่นต่ำกว่า 18 ปี
‎ใครอยากพูดก่อนดีคะ
‎ทุกท่านครับ ผมจอห์น ครีส ‎ร้อยเอกทหารบกเกษียณอายุ
‎ขอบคุณที่รับใช้ชาติค่ะ
‎เป็นเกียรติที่ได้รับใช้ชาติครับ
‎และผมกลับมารับใช้ชุมชนของเราต่อ
‎ด้วยการสอนเด็กๆ ของเรา ‎ให้รู้จักความแข็งแกร่ง
‎และระเบียบวินัยผ่านทางคาราเต้
‎ผมเสียใจมากที่ได้ยินเรื่องการยกเลิกการแข่งขัน
‎เพราะมีการทะเลาะกันในโรงเรียน
‎ทำไมลูกศิษย์ของผมต้องถูกลงโทษ ‎เพราะความรุนแรงที่กระทำโดย…
‎สำนักอื่นอย่างมิยากิโดด้วย
‎นี่ เดี๋ยวก่อนนะ
‎คุณลารุสโซ่ ขอล่ะค่ะ ยังไม่ถึงตาคุณพูด
‎ขอโทษด้วยครับ ส.ท.หญิงโรเบิร์ตส์ ‎แต่ชายคนนี้…
‎"ท่านส.ท." โรเบิร์ตส์
‎ขอบคุณค่ะ ผู้กองครีส
‎เชิญพูดต่อสิคะ
‎ผมคิดว่าเพื่อนร่วมอาชีพของผมคงเห็นด้วย
‎ว่าเราเพียงต้องการสิ่งที่ดีที่สุด ‎ให้แก่ลูกศิษย์และชุมชนของเรา
‎เป้าหมายของคอบร้า ไค ‎คือการเตรียมเยาวชนของวัลเลย์
‎ให้พร้อมเผชิญกับความเป็นจริงอันโหดร้าย ‎ของโลกภายนอก
‎โลกข้างนอกมันอยู่ยากครับ
‎ผมเพียงแค่กำลังเตรียมพวกเขา ‎ให้พร้อมปกป้องตัวเอง
‎ท่านส.ท.โรเบิร์ตส์ ขอโทษครับ ‎แต่หมอนี่กำลังบิดเบือนเรื่องเลวให้เป็นดี
‎แค่ไม่กี่สัปดาห์ก่อนเอง ลูกศิษย์ของผม ‎ได้รับบาดเจ็บจากพวกคอบร้า ไค
‎ในอาคารนันทนาการร้าง
‎แล้วใครเริ่มก่อนล่ะ
‎ถ้าจำไม่ผิด เป็นลูกสาวจอมพยศของนายนี่
‎นี่! อย่าลากลูกฉัน ‎มาเกี่ยวกับเรื่องนี้นะ ไอ้ขี้หมา!
‎แม่คะ!
‎คุณนายคะ ช่วยห้ามตัวเองด้วย
‎ตลกดีที่คุณพูดขึ้นมา เพราะ…
‎ผมต้องยื่นคำสั่งห้ามไม่ให้เธอเข้าใกล้ ‎เพราะเธอประทุษร้ายผม
‎- ประทุษร้ายเหรอ ล้อเล่นใช่ไหม ‎- ผมว่าผมเรียกตำรวจดีไหม
‎ไม่จำเป็นหรอกค่ะ
‎- คุณนายครับ ‎- นี่ ไม่ต้องมาจับฉันเลย
‎ฉันจะไปแล้ว
‎โอเคไหม แต่หมอนั่นมันวิกลจริต!
‎ท่านส.ท.โรเบิร์ตส์ ผมขอยืนยันว่า ‎ผมส่งอิทธิพลเชิงบวก
‎ให้แก่ลูกศิษย์ของผม ‎และลูกศิษย์นับร้อยๆ คนก่อนหน้าพวกเขา
‎กับผีน่ะสิ!
‎ท่านครับ ผมจอห์น ลอว์เรนซ์ ‎จากอีเกิ้ล แฟง คาราเต้
‎ชายคนนี้วางยาพิษไว้ในจิตใจของลูกศิษย์
‎ผมนี่แหละรู้ดีเลย เพราะผมเคยเป็นหนึ่งในนั้น
‎เราชิงดีชิงเด่นกันไหมเหรอ
‎แน่นอนครับ
‎แต่ก็เพื่อให้แข่งขันกันสนุก
‎ชายคนนี้เป็นหัวขโมยและคนขี้โกหก
‎แล้วเขาก็เอางูเห่าเป็นๆ ‎ไปปล่อยที่ร้านขายรถของผมด้วย
‎พอได้แล้ว!
‎นั่งลงค่ะ
‎ทุกคนเลย
‎เห็นได้ชัดว่าการแข่งขันคาราเต้ ‎กำลังสร้างความแบ่งแยกและการชิงดีชิงเด่น
‎ขึ้นในชุมชนของเรา
‎พวกคุณ…
‎เป็นตัวอย่างที่ยอดเยี่ยมในวันนี้
‎ว่าทำไมการแข่งขันนี้ไม่ควรมีต่อไป
‎เดี๋ยวครับ!
‎นั่นใครน่ะ
‎ผมชื่อมิเกล ดิแอซครับ
‎ผมอยู่ในการทะเลาะกันในโรงเรียน
‎ผมคือคนที่ถูกเตะตกจากชั้นสอง
‎รู้ไหมครับ
‎ผมนึกว่าตัวเองจะเป็นอัมพาตซะแล้ว
‎ผมต้องฝึกวิธียืนใหม่
‎ฝึกวิธีเดินใหม่
‎และผมอยากให้การแข่งขันมีต่อไปครับ
‎เราดีใจมากที่เธอฟื้นตัวนะ พ่อหนุ่ม
‎- แต่ฉันเกรงว่าเธอจะไม่เข้าใจ… ‎- เขาเข้าใจค่ะ
‎เราคือคนที่ได้รับบาดเจ็บ เราคือคนที่สู้กัน
‎เสียงของเราควรสำคัญที่สุด ‎และเราต้องการที่ที่เราสามารถแข่งขันกันได้
‎อย่างยุติธรรมและปลอดภัย
‎ตอนผมย้ายมาที่นี่ใหม่ๆ ผมถูกรังแกครับ
‎ผมได้รู้ว่ามันไม่มีทางหนีจากเรื่องนี้พ้น
‎มันจะมีเด็กที่อยากขโมยเงินซื้อข้าวเที่ยงของเรา
‎ดึงกางเกงในเราเข้าวิน ‎หรือชักโครกหัวเราเสมอ
‎ชักโครกหัวเหรอ
‎ตอนคุณเอาหัวใครจุ่มในชักโครกแล้วกดน้ำน่ะ
‎- ที่จริงก็ตลกดี ‎- อาจารย์อะ
‎แทนที่จะทำเป็นมองไม่เห็นมัน ‎คุณจะแกล้งทำเป็นว่าการกลั่นแกล้งไม่มีจริง
‎หรือว่าคุณจะกำจัดมันไปให้พ้น
‎สิ่งที่คุณต้องทำคือสอนเด็กๆ ให้ปกป้องตัวเองเป็น
‎ทั้งทางกายและทางใจค่ะ
‎เพราะบางครั้งแผลเป็นที่มองไม่เห็น ‎ก็เป็นแผลที่เจ็บปวดที่สุด
‎คาราเต้เป็นเรื่องของระเบียบวินัย
‎เป็นเรื่องของความแข็งแกร่งภายในใจ
‎เป็นเรื่องของความมั่นใจ
‎เป็นบทเรียนที่คุณใช้ได้ตลอดชีวิต
‎ผมไม่รู้ว่าวันนี้ผมจะไปอยู่ที่ไหน ‎หรือวันนี้ผมจะเป็นใคร
‎ถ้าไม่ใช่เพราะอาจารย์ของผม
‎เราไม่ได้ต้องการการแข่งขันนี้ ‎เพื่อโชว์ท่าเตะเจ๋งๆ หรือขายตั๋วนะครับ
‎แต่เราต้องการทำให้พวกอันธพาล ‎ในโลกนี้ได้เห็นว่าเราไม่กลัวต่างหาก
‎มันชื่อว่า "ออลวัลเลย์" เพราะมันมีขึ้นเพื่อทุกคน
‎เพื่อให้โอกาสทุกคนได้แสดงออกว่าทำอะไรได้
‎เพื่อให้สู้ และเพื่อกลายเป็นแชมป์
‎และเราสมควรได้รับโอกาสนั้น
‎บอกตามตรงฉันไม่เข้าใจความหลงใหล ‎ที่วัลเลย์มีต่อคาราเต้หรอก
‎แต่ถ้ามันมีความหมายกับพวกเธอขนาดนั้น
‎และพวกเธอยอมเซ็นใบสละสิทธิ์ ‎ที่ระบุว่าสภาเมืองไม่ต้องรับผิดชอบ
‎งั้น…
‎การแข่งขันออลวัลเลย์คาราเต้รุ่นต่ำกว่า 18 ปี ‎ก็กลับมาแข่งอย่างเป็นทางการได้
‎เยส!
‎เราทุกคนต่างได้สิ่งที่ต้องการสิเนี่ย
‎แต่ระวังสิ่งที่ขอไว้ให้ดีๆ ล่ะ
‎มานี่เลย ไอ้หนู
‎- แด่การแข่งขันออลวัลเลย์ ‎- ใช่เลย
‎ที่นี่เจ๋งมากเลย หินนั่นเขียนว่าอะไรเหรอ
‎ไม่รู้สิ พ่อไม่ยอมบอก หรือไม่พ่อก็อาจไม่รู้
‎ยังไงมันก็เป็นหินที่เจ๋งดีล่ะ
‎ที่เรามีคือม้ายาวพังๆ ในสวน ‎กับหินธรรมดาๆ ดูน่าเบื่อ
‎รู้นะว่าพวกนายมาฝึกที่นี่ได้ทุกเมื่อ
‎อย่าเข้าใจผิดล่ะ สนามนี่ก็เจ๋งดี แต่…
‎พวกเธอฝึกคาราเต้กันที่นี่จริงๆ เหรอ
‎- มันเหมือนที่ฝึกกำหนดลมหายใจมากกว่า ‎- อ๋อ ไม่เก๋าพอสำหรับนายเหรอ
‎เราฝึกในป่าช้ารถแล้วก็ในรถขนปูนนะ
‎- ส่วนฉันฝึกที่สระน้ำตรงนั้น ‎- เชอะ ก็แค่สระ
‎ไม่ใช่ทุกอย่างที่มิยากิโดจะดูเหมือนตาเห็นนะ
‎เชื่อก็ได้
‎ได้เลย!
‎ได้เลย อยากล้มแชมป์งั้นเหรอ
‎ฉันจำได้ว่าทุ่มนายลงกับพื้นได้ ‎โดยใช้แรงน้อยจนน่าตกใจนะ
‎งั้นมาดูกันว่าเธอยังทำได้อยู่ไหม อย่าออมมือล่ะ
‎เรื่องนั้นไม่ต้องห่วง
‎โอเค
‎เสร็จฉันล่ะ
‎ฉันน่าจะรู้นะ
‎ร็อบบี้
‎ไม่ใช่อย่างที่นายคิดนะ
‎พวกเธอกลับมาคบกันทันทีที่ฉันไม่อยู่ ‎หรือรอสักสัปดาห์เพื่อไม่ให้ดูน่าเกลียดล่ะ
‎มันไม่ได้เป็นแบบนั้นนะ
‎อย่างน้อยฉันก็รู้แล้วว่าทำไมเธอหยุดส่งเมลหาฉัน
‎ฉันหยุดส่งเมลเพราะนายไม่เคยตอบ
‎ใช่ มันก็เขียนตอบยากหน่อย ‎ระหว่างถูกอัดจนหน้าเละ
‎ฉันไม่รู้
‎ถึงรู้เธอก็คงไม่สน
‎- ไม่ใช่ความผิดเธอ ‎- อย่ามายุ่งเลย!
‎คงทำแบบนั้นไม่ได้
‎อยากให้นายพูดแบบนั้นพอดี
‎ร็อบบี้ อย่านะ!
‎พวกเธอศีลเสมอกันแล้ว
‎- ไงครับ ‎- ไงคะ จอห์นนี่
‎ดึกเกินไปหรือเปล่า
‎ไม่หรอก
‎เข้ามาสิ ไม่เป็นไร
‎ให้หยิบน้ำส้มหรืออะไรให้ดื่มไหม
‎- ฉันได้ยินเรื่องที่เกิดขึ้นในการประชุมแล้วค่ะ ‎- ครับ คุณน่าจะได้เห็นเขา
‎เขาบอกไปหมดเปลือก พูดสิ่งที่ต้องพูด ‎เขาเป็นแชมป์ตัวจริงเลย
‎ไม่ต้องห่วง ผมไม่ได้บอกว่าเขาลงแข่งได้อีก ‎ผมไม่รู้ว่าเขาไปที่การประชุมด้วยซ้ำ
‎เชื่อเถอะ ผมไม่เกี่ยวกับเรื่องนั้นเลย
‎เกี่ยวสิคะ
‎คุณเกี่ยวข้องด้วยประการทั้งปวงเลย
‎(การแข่งขันชิงแชมป์ออลวัลเลย์ ‎ประจำปีครั้งที่ 51)
‎อาจารย์ครีสใช่ไหม
‎คำบรรยายโดย มนัสวี ศักดิษฐานนท์